Mini Schwoeschter und ich sind nach dene schoene paar Wuche ide Karibik parat gsi zum ois verabschiede und daenn haet doch de scheiss flueger, wo ois hetti soell uf Caracas, Venezuela bringe scho wieder verspoetig gha...  Noed wieder 15stund wie s'letscht mal, aber au 11stund sind au  noed nuet...  Aber das isch noed emal s'einzig gsi. Wommer daenn aentli z'Venezuela acho sind zmittst ide nacht, haet mini schwoeschter ihres Flugi uf Kolumbie scho verpasst gha und anstatt ihre es Hotel z'zahle haet die doof fluggsellschaft sie eifach 6 stund warte la am flughafe. ich weiss immernonig oeb sie guet acho isch, will ich nonig han choenne mittere telefoniere, aber ich hoffes scho...    Zur gliiche ziit han ich usem Flughafe usemuesse am 1 z'nacht und es haet um die ziit kein Bus  und nuet meh gha   . ich  han kei adresse vode elisa gha z'caracas, kei venezolanischs gaelt und au keis telefon... zumj glueck hani daenn aber en liebe taxifahrer troffe, wo mer sis Natel usglehnt haet und so han au ichs daenn gschafft ohni am flughafe muesse z'schlafe.    Caracas isch natuerli eini vo dene aendlos grosse, luute, staubige stedt, aber uf de zweit blick richtig spannend und interessant. Es gaebt det so viel z'entdecke, aber fuer so grossi stedt muemer sich eifach viel viel ziit naeh.    D'elisa und de Luis haend mich mit es paar sache bekannt gmacht.    Mir haend inere chline Herberge (ateneo popular) ubernachtet mit ganz viel anderne reisende (hauptsaechlich duetschi, komicherwiis).    ACHTUNG  Ich weiss noed, ob ihr das gwuesst haend, aber da z'venezuela chunnt mer kei US-Dollar ueber uf de Bank.  Das heisst, de Dollar gits nur ufem Schwarzmaert z'chaufe.  Aber die haendler choemmed ihri US-Dollar ja nur vo luet ueber wo die vo usswaerts bringed.  de normal kurs vo US-dollar zum Bolivar Fuerte (nois venezolanischs gaelt) isch oeppe 1 dollar : 2.1 BolivaresF.  und ufem Schwarzmaert chunsch fuer din US-Dollar grad dopplet so viel BF. ueber. geschter isches no 1: 5.4 BF gsi Das heisst mis GAelt verdopplet sich da eifach. Das isch no laessig hahaha  Zum glueck hani gnueg Dollar mitgno.